КОМИ РЕСПУБЛИКАСА ВÖР-ВА ОЗЫРЛУН ДА ГÖГÖРТАС ВИДЗАН МИНИСТЕРСТВО

**Юридическöй кывкутысьясöн да гражданаöн тшöкыда паныдасьлан мупытшса озырлун перйöм могысь, а сiдзжö сы могысь, мый абу йитчöма мупытшса озырлун перйöмкöд, налы сетöм му участок мудорын му пытшкöсöн вöдитчан пöрадок йылысь**

«Му пытшкöс йылысь» Россия Федерацияса Оланпас, «Коми Республика мутасын тшöкыда паныдасьлан мупытшса озырлун перйöм могысь му пытшкöсöн либö меставывса тöдчанлуна мупытшса участокъясöн (сы лыдын меставывса тöдчанлуна мупытшса участокъясöн муувса стрöйбаяс стрöитöм да наöн вöдитчöм могысь, мый абу йитчöма мупытшса озырлун перйöмкöд) вöдитчöм йылысь» Коми Республикаса Оланпас, «Коми Республика мутасын тшöкыда паныдасьлан мупытшса озырлун перйöм могысь му пытшкöсöн либö меставывса тöдчанлуна мупытшса участокъясöн (сы лыдын меставывса тöдчанлуна мупытшса участокъясöн муувса стрöйбаяс стрöитöм да наöн вöдитчöм могысь, мый абу йитчöма мупытшса озырлун перйöмкöд) вöдитчöм йылысь» Коми Республикаса Оланпас олöмö пöртан мераяс йылысь» Коми Республикаса Правительстволöн 2005 во урасьöм тöлысь 28 лунся 42 №-а шуöм вылö мыджсьöмöн

ТШÖКТА:

1. Вынсьöдны Юридическöй кывкутысьясöн да гражданаöн тшöкыда паныдасьлан мупытшса озырлун перйöм могысь, а сiдзжö сы могысь, мый абу йитчöма мупытшса озырлун перйöмкöд, налы сетöм му участок мудорын му пытшкöсöн вöдитчан пöрадок.

Министр М.В. Некипелова

Сыктывкар

2010 вося лöддза-номъя тöлысь 23 лун

290 №

Вынсьöдöма

Коми Республикаса вöр-ва озырлун

да гöгöртас видзан министерстволöн

2010 во лöддза-номъя тöлысь 23 лунся 290 №-а тшöктöдöн

(содтöд)

Юридическöй кывкутысьясöн да гражданаöн тшöкыда паныдасьлан мупытшса озырлун перйöм могысь, а сiдзжö сы могысь, мый абу йитчöма мупытшса озырлун перйöмкöд, налы сетöм му участок мудорын

му пытшкöсöн вöдитчан

пöрадок

1. «Му пытшкöс йылысь» Россия Федерацияса Оланпаслöн 19 статья серти му участок кутысьяслöн, муöн вöдитчысьяслöн, му кутысьяслöн да му участок кöртымалысьяслöн асланыс мудорын эм право, асланыс кöсйöм серти, взрывайтан уджъястöг перйыны тшöкыда паныдасьлан мупытшса озырлун, мый оз пыр государственнöй балансö, да стрöитны ас коланлун вылö вит метр пыднаöдз муувса стрöйбаяс, а сiдзжö вöчны да уджöдны медводдза ва куйлöд вылö бытöвöй юкмöсъяс да скважинаяс, мый оз ло öтувъя ваöн могмöдан источникöн (водзö – ас коланлун вылö му пытшкöсöн вöдитчан право).

2. Му участок кутысьяс, муöн вöдитчысьяс, му кутысьяс да му участок кöртымалысьяс вермöны вöдитчыны му пытшкöсöн ас коланлун вылö му участок мудоръясын лицензия оформиттöг, медым:

1) перйыны тшöкыда паныдасьлан мупытшса озырлун, мый оз пыр государственнöй балансö, взрывайтан уджъястöг;

2) стрöитны вит метр пыднаöдз муувса стрöйбаяс;

3) вöчны да уджöдны медводдза ва куйлöд вылö бытöвöй юкмöсъяс да скважинаяс, мый оз ло öтувъя ваöн могмöдан источникöн.

3. Му участок кутысьяслы, муöн вöдитчысьяслы, му кутысьяслы да кöртымалысьяслы ас коланлун вылö му пытшкöс участокъясöн вöдитчигöн колö кутчысьны корöмъясö, мый индöма законодательствоöн му пытшкöс да вöр-ва гöгöртас видзан юкöнын.

4. Му участок кутысьяслы, муöн вöдитчысьяслы, му кутысьяслы да кöртымалысьяслы бытöвöй юкмöсъяс да скважинаяс стрöитiгöн юöм вылö муувса ва перйöм могысь колö прöверитны перйöм васö сы вылö, лöсялö-ö сiйö санитарно-эпидемиологическöй корöмъяслы, медым не висьмыны.

5. Бытöвöй юкмöсъяс да скважинаяс оборудуйтiгöн оз позь няйтöсьтны муувса ваяс.

6. Кор му участок кутысьяс, муöн вöдитчысьяс, му кутысьяс да кöртымалысьяс муувса ва перйöм кузя дугдöны вöдитчыны му пытшкöсöн, сэки налы колö бырöдны ассьыныс бытöвöй юкмöсъяссö да скажинаяссö (вöчны тампонаж), медым эз няйтöссьыны муувса ваяс.

Вудж. Коснырева Е.Г., 3160 пас